સારાંશ માટે દસ્તાવેજ: પ્રાદેશિક પક્ષ તૃણમૂલ કોંગ્રેસનાં નેતા મમતા બેનરજી

મોદી સભામાં કહી રહ્યા હતા, "તમે એ મહિલાને 10 વર્ષ સુધી કામ કરવાની તક આપી છે. હવે અમને એક તક આપો." 

વડાપ્રધાન જે મહિલાની વાત કરી રહ્યા છે એ છે મમતા બેનરજી, જેઓ પશ્ચિમ બંગાળમાં એક દાયકાથી શાસન કરતા પ્રાદેશિક પક્ષ તૃણમૂલ કૉંગ્રેસ(ટીએમસી)નાં આક્રમક નેતા છે. 

લોકોમાં પ્રભાવ ધરાવતા વક્તા મોદી, એ પછી કેટલાંક વાક્યો બંગાળી ભાષામાં બોલે છે.

તેનાથી સભામાંના ઘણા લોકો હસી પડે છે. પછી વડા પ્રધાન બંગાળમાં "દીદી" નાં હુલામણા નામે ઓળખાતા મમતા બેનરજી પર શાબ્દિક હુમલો શરૂ કરે છે. 

મોદી કહે છે, "દીદી, ઓ મમતાદીદી. તમે કહો છો અમે બહારના લોકો છીએ, પણ બંગાળની ભૂમિ કોઈને બહારના ગણતી નથી. અહીં કોઈ બહારનું નથી."

મમતા બેનરજીએ નરેન્દ્ર મોદીની હિંદુ રાષ્ટ્રવાદી ભારતીય જનતા પાર્ટી(બીજેપી)ને હંફાવવા માટે ઘરના (બંગાળીઓ) અને બહારના (મહદઅંશે હિંદીભાષી ભાજપી) એવો પ્રચાર ચલાવ્યો છે. 

બીજેપી પશ્ચિમ બંગાળમાં નરેન્દ્ર મોદીની પ્રતિભાના જોરે ચૂંટણી લડી રહી છે

જવાહરલાલ નેહરુ યુનિવર્સિટીમાં પોલિટિકલ સાયન્સના પ્રોફેસર દ્વૈપાયન ભટ્ટાચાર્ય જણાવે છે કે 66 વર્ષનાં મમતા બેનરજી પ્રાદેશિક લાગણીને પંપાળી રહ્યાં છે.

કેન્દ્રની શક્તિશાળી ભાજપનું 'બહારના હોવું'  ભારતમાં ચૂંટણીના પ્રાદેશિક રાજકારણની પીઠિકા છે.

ભાજપ બંગાળમાં 'સંકુચિત, ભેદભાવયુક્ત અને વિભાજનકારી રાજકારણ' લાવવાનો પ્રયાસ કરતી હોવાનો આક્ષેપ પણ મમતા બેનરજીએ કર્યો છે. 

આ રાજકીય લવારાબાજીને બાજુ પર મૂકીએ તો બંગાળમાં ખરાખરીનો ચૂંટણીજંગ ખેલાવાનો છે.

અહીં ચાર સપ્તાહમાં આઠ તબક્કામાં મતદાન થવાનું છે. (ચૂંટણીનું પરિણામ પશ્ચિમ બંગાળના પાડોશી આસામ સહિતના ચાર રાજ્યોની ચૂંટણીના પરિણામ સાથે બીજી મેએ જાહેર થશે)

ભારતમાં રાજ્ય વિધાનસભાઓની તાજેતરની ચૂંટણીઓમાં આ ચૂંટણી સૌથી વધુ અર્થસૂચક પણ છે.

9.2 કરોડની વસતી ધરાવતા પશ્ચિમ બંગાળમાં મોદીના પક્ષે ક્યારેય શાસન કર્યું નથી. 

રાજ્યમાં 34 વર્ષથી શાસન કરતી સામ્યવાદીઓના વડપણ હેઠળની સરકારને ઉખેડીને 2011માં મમતા બેનરજી સત્તા પર આવ્યાં હતાં.

એ પછી દાયકાથી તેમનો પક્ષ જ રાજ્યમાં સતત શાસન કરતો રહ્યો છે. વિધાનસભાની ગત ચૂંટણીમાં ટીએમસીએ કૂલ 295 પૈકીની 211 બેઠકો જીતી હતી.

ટીએમસી શિસ્તબદ્ધ પક્ષ નથી. તેની કોઈ ચોક્કસ વિચારધારા પણ નથી. 

ભારતમાંના મોટાભાગના પ્રાદેશિક પક્ષોની માફક ટીએમસી પણ મોહક વ્યક્તિત્વ ધરાવતા નેતા પર આધારિત...\nદસ્તાવેજની સમાન ભાષામાં સારાંશ:
પશ્ચિમ બંગાળના કોલકાતા શહેરથી દક્ષિણે અંદાજે 160 કિલોમિટર દૂર આવેલા સ્થળે વડા પ્રધાન નરેન્દ્ર મોદી બળબળતી બપોરે એક જાહેરસભાને સંબોધન કરી રહ્યા હતા.